NOTĂ DE FUNDAMENTARE

**Secţiunea 1.**

**Titlul proiectului de act normativ**

|  |
| --- |
| **Ordonanță de urgență a Guvernului pentru completarea unor acte normative referitoare la autorizarea și intabularea construcțiilor aferente infrastructurii de transport de interes național și celei de metrou gestionate de Societatea Comercială de Transport cu Metroul Bucureşti "Metrorex" - S.A.** |

**Secțiunea 2.**

**Motivele emiterii actului normativ**

|  |  |
| --- | --- |
| * 1. Sursa proiectului de act normativ | În vederea simplificării unor proceduri privind autorizarea executării lucrărilor de construcții și intabularea construcțiilor aferente infrastructurii de transport de interes național și de metrou gestionate de Societatea Comercială de Transport cu Metroul Bucureşti "Metrorex" - S.A., prin prezentul proiect de act normativ se urmărește completarea Legii nr. 7/1996 a cadastrului şi publicităţii imobiliare, republicată în Monitorul Oficial, Partea I nr. 720 din 24 septembrie 2015, cu modificările și completările ulterioare, în sensul eliminării din procedura de intabularea a obligativității prezentării certificatului de atestare a construcției pentru infrastructura de transport mai sus-menționată.  De asemenea se propune completarea Legii nr. 50/1991 privind autorizarea executării lucrărilor de construcţii, republicată în Monitorul Oficial al României, Partea I, nr. 933 din 13 octombrie 2004, cu modificările şi completările ulterioare, pentru corelarea cu propunerea privind intabularea construcțiilor formulată pentru Legea nr. 7/1996, respectiv clarificarea unor aspecte referitoare la regularizarea taxei de autorizare. |
| 2.2 Descrierea situaţiei actuale | În prezent, România are, potrivit acordului de parteneriat încheiat cu Uniunea Europeană și Cărții albe a transporturilor, obligația de a finanța, inclusiv prin utilizarea fondurilor structurale nerambursabile, și de a finaliza cu prioritate proiectele de infrastructură transeuropeană de transport situate pe rețeaua TEN-T Centrală și pe rețeaua TEN-T Globală.  Rețelele de transport TEN-T Centrală și Globală sunt interconexiuni transeuropene care contribuie la îmbunătățirea liberei circulații a persoanelor, bunurilor, capitalurilor și serviciilor și la promovarea coeziunii economice, sociale și teritoriale și contribuie la realizarea unei economii de piață sociale mai competitive.  În ceea ce privește transportul de interes național, în politica de dezvoltare s-a identificat necesitatea adoptării unor măsuri pentru asigurarea unui sistem de transport durabil și eficient care să conducă la o dezvoltare echilibrată a tuturor modurilor de transport în concordanță cu cerințele economice, sociale și de mediu.  Îmbunătățirea calității vieții populației, care se realizează și prin investiții publice în proiecte de dezvoltare și modernizare a rețelei de transport, ce generează creștere economică, crearea de locuri de muncă și care permite României să concureze pe plan internațional, reprezintă un obiectiv major de interes public.  În ceea ce privește proiectele de investiții – complexe – în domeniul infrastructurii de transport de interes național (rutieră, feroviară, navală și aeroportuară) care sunt de importanță strategică, fiind gestionate începând de la etapa construcției și până la cea de administrare, de către companiile aflate în subordinea/sub autoritatea Ministerului Transporturilor și Infrastructurii, acestea prezintă o serie de particularități de organizare, finanțare și implementare, s-a identificat necesitatea actualizării unor prevederi legale, în vederea simplificării procedurilor, clarificării și debirocratizării.  Astfel, prin prezentul proiect de act normativ se urmărește modificarea cadrului legislativ actual prevăzut în Legea nr. 7/1996 a cadastrului și publicității imobiliare, republicată, cu modificările și completările ulterioare și celui prevăzut în Legea nr. 50/1991, republicată, cu modificările și completările ulterioare, în vederea reducerii termenelor de finalizare a obiectivelor de investiții.  Completarea cadrului legislativ actual, în sensul prezentului proiect de act normativ, se justifică ținându-se cont de faptul că aceasta va conduce la implementarea într-un termen cât mai rapid a proiectelor infrastructurii de transport de interes național, dar și la eficientizarea mecanismelor actuale și evitarea creării unor întârzieri care ar putea conduce la blocarea proiectelor.  Starea obiectivă a situației extraordinare este reprezentată de necesitatea amendării cadrului legal aplicabil în prezent, astfel încât, în domeniul infrastructurii de transport de interes național și a celei de metrou gestionată de Societatea Comercială de Transport cu Metroul Bucureşti "Metrorex" - S.A prevederile privind intabularea dreptului de proprietate asupra construcțiilor și regularizarea taxei de autorizare să fie adaptate și aplicabile specificului acestor proiecte.  Starea de fapt independentă de voința Guvernului a situației extraordinare este reprezentată de faptul că dezvoltarea sectorului de transport de interes național al țării reprezintă o parte importantă din planul național de redresare și reziliență, care are pentru acest domeniu ca obiectiv dezvoltarea și modernizarea infrastructurii de transport într-un mod durabil, prietenos cu mediul, sigur și adaptat noilor tehnologii, ca precondiție pentru o dezvoltare economică sustenabilă și o creștere a capacității de reziliență în perioade de criză.  Întârzierea implementării proiectelor de infrastructură de transport de interes național poate avea impact direct asupra pierderii de sume alocate României din fondurile europene, context în care se impune reglementarea în regim de urgență a unor măsuri pentru diminuarea acestei categorii de risc.  Neadoptarea prezentului proiect de act normativ ar putea conduce inclusiv la întârzieri în ceea ce privește respectarea acordurilor încheiate cu partenerii internaționali privind creșterea mobilității și interoperabilității infrastructurii de transport.  Lipsa unei infrastructuri de transport de interes național adecvate poate avea efecte negative asupra economiei și transportatorilor, prin creșterea timpilor și costurilor de transport, prin creșterea consumului de carburant, precum și prin mărirea costurilor legate de întreținerea și repararea mijloacelor de transport.  Neadoptarea acestor măsuri poate conduce inclusiv la disfuncționalități în implementarea proiectelor aferente infrastructurii de transport de interes național, care au impact negativ asupra așezărilor umane și a obiectivelor economice prin neasigurarea conectării, fără întreruperi, a tuturor localităților țării la rețeaua națională și la sistemele internaționale de transport.  \*  Astfel, în cazul proiectelor aferente infrastructurii de transport de interes național și a celei de metrou gestionate de Societatea Comercială de Transport cu Metroul Bucureşti "Metrorex" - S.A., autoritatea care emite autorizațiile de construire este Ministerul Transporturilor și Infrastructurii (MTI), potrivit prevederilor art. 43 lit. b) din Legea nr. 50/1991.  Certificatul de atestare confirmă că edificarea construcţiilor s-a efectuat conform autorizaţiei de construire şi că există proces-verbal de recepţie la terminarea lucrărilor.  Însă, prin procesul-verbal la terminarea lucrărilor a fost deja atestată conformitatea lucrărilor executate cu cele autorizate, ajungându-se, prin urmare, la o dublare a actelor administrative emise de autoritatea competentă (MTI), care poate conduce, în același timp, la întârzieri în cadrul procesului de intabulare a construcțiilor finalizate.  În ceea ce privește regularizarea taxelor în procedura de autorizare, Normele metodologice de aplicare a Legii nr. 50/1991 privind autorizarea executării lucrărilor de construcții fac trimitere la art. 267 alin. (14) lit. c) din Codul fiscal aprobat cu Legea nr. 571/2003, în prezent abrogat, actual art. 474 alin. (7) lit. d) în noul Cod fiscal, aprobat cu Legea nr. 227/2015, cu modificările și completările ulterioare.  Normele metodologie au ca sursă Legea nr. 50/1991 care, la art. 37 precizează obligația beneficiarului de regularizare a taxei pentru eliberarea autorizației de construire și respectiv a celorlalte cote datorate.  Codul fiscal, în articolul la care fac trimitere Normele metodologice mai sus menționate, stabilește în sarcina emitentului autorizației de construire doar regularizarea taxelor pentru eliberarea autorizației de construire, nu și a cotelor datorate Inspectoratului de Stat în Construcții.  De asemenea, potrivit prevederilor art. 43 lit. b) din Legea nr. 50/1991, pentru infrastructura de transport de interes național și pentru cea de metrou gestionată de Societatea Comercială de Transport cu Metroul Bucureşti "Metrorex" - S.A., Ministerul Transporturilor și Infrastructurii este emitentul autorizațiilor de construire, în vreme ce unitățile aflate în subordinea/sub autoritate ministerului sunt beneficiarii – instituții publice – care promovează, derulează și implementează proiectele, certificând plățile și valoarea finală a proiectelor.  Având în vedere cele de mai sus, în cazul proiectelor privind infrastructura de transport de interes național și de metrou gestionată de Societatea Comercială de Transport cu Metroul Bucureşti "Metrorex" - S.A. sunt aplicabile scutirile de taxe prevăzute de Codul fiscal potrivit prevederilor literelor d)-g) ale art. 476 alin. (1), nefiind necesară, pe cale de consecință, nici regularizarea acestei taxe și nici certificarea valorii finale de către emitentul autorizației de construire, care are același scop – regularizarea taxei de autorizare.  În ceea ce privește certificarea valorii finale a lucrărilor, prevederile Legea nr. 50/1991 privind autorizarea executării lucrărilor de construcții, republicată, cu modificările şi completările ulterioare - art. 37 alin. (3) cuprinde prevederi care nu sunt aplicabile în cazul proiectelor privind infrastructura de transport de interes național, având în vedere și prevederile noului Cod fiscal – art. 476 alin. (1) lit. d)-g) privind scutirea de la taxele de emitere a certificatelor de urbanism și respectiv autorizațiilor de construire în cazurile prevăzute la art. 476.  De asemenea, noul Cod fiscal, la art. 474 alin. (7) lit. c)-e) stabilește modul și procedura privind calculul taxei pentru emiterea autorizației de construire, fără referire la cotele datorate Inspectoratului de Stat în Construcții (ISC).  Atât Legea nr. 50/1991, art. 37 alin. (4), cât și Normele de aplicare a acesteia, aprobate cu Ordinul MDRL nr. 839/2009 cu modificările și completările ulterioare, art. 76 alin. (2) lit. a) cuprind prevederi referitoare la regularizarea taxelor și a cotelor legale, respectiv cota ISC.  Noul Cod fiscal nu prevede obligația emitentului de a certifica această valoare pentru calculul cotelor datorate.  De asemenea, potrivit prevederilor art. 7 alin. (1) lit. b) din Legea nr. 50/1991, documentația pentru autorizarea executării lucrărilor de construcţii trebuie să conțină dovada, în copie conformă cu originalul, a titlului asupra imobilului, teren şi/sau construcţii şi, după caz, extrasul de plan cadastral actualizat la zi şi extrasul de carte funciară de informare actualizat la zi, în cazul în care legea nu dispune altfel.  În fapt, pentru proiectele privind infrastructura de transport de interes național, cerința privind cuprinderea în documentație a dovezii, în copie conformă cu originalul, a titlului asupra imobilului, nu poate fi aplicată. |
| 2.3. Schimbări preconizate | Prin prezentul proiect de act normativ se propune derogarea de la obligativitatea emiterii certificatului de atestare prevăzut la art. 37 din Legea nr. 7/1996 în cazul proiectelor aferente infrastructurii de transport de interes național și de metrou gestionată de Societatea Comercială de Transport cu Metroul Bucureşti "Metrorex" - S.A.. Această măsură are în vedere scurtarea procedurii de intabulare pentru obiectivele de investiții aferente acestor infrastructuri de transport.  În mod similar se propune și completarea Legii nr. 50/1991 cu privire la modul de înscriere în cartea funciară a dreptului de execuție, respectiv dreptul de proprietate asupra construcțiilor executate, prin completarea cu un articol nou, după articolul 37, care se referă la același certificat de atestare.  De asemenea, se propune eliminarea documentului de certificare a valorii finale de către emitentul autorizației de construire în cazul proiectelor privind infrastructura de transport de interes național.  Totodată se propune completarea art. 7 al Legii nr. 50/1991 cu prevederi aplicabile proiectelor privind infrastructura de transport de interes național și de metrou gestionată de SC Metrorex S.A. referitoare la dovada privind dreptul de execuție, atât pentru construcțiile noi cât și pentru intervețiile la construcții existente..  Apreciem că măsurile propuse vor conduce la o simplificare a procedurilor stabilite prin articolele menționate, debirocratizare și eliminarea unor etape în cadrul acestor proceduri, care nu se justifică în cazul proiectelor coordonate de Ministerul Transporturilor și Infrastructurii, a căror implementare va fi astfel scurtată, facilitând atingerea obiectivelor și termenelor stabilite la nivel european. |
| * 1. Alte informații | Nu au fost identificate |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest domeniu. |
| * 1. Impactul social | Proiectul de act normativ nu se referă la acest domeniu. |
| * 1. Impactul asupra drepturilor şi libertăţilor fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici   3.4.2. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest domeniu. |
| * 1. Impactul asupra mediului de afaceri | Proiectul de act normativ nu se referă la acest domeniu. |
| * 1. Impactul asupra mediului înconjurător | Proiectul de act normativ nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest domeniu. |
| 3.9. Alte informații | Nu au fost identificate |

**Secțiunea 4.**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung, (pe 5 ani), inclusiv informaţii cu privire la cheltuieli şi venituri**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. | | | | | |
| 4.8. Alte informaţii | Nu au fost identificate | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ.  **a)**acte normative ce vor fi modificate sau abrogate ca urmare a intrării în vigoare a proiectului de act normativ. | Proiectul de act normativ urmărește completarea Legii cadastrului şi publicităţii imobiliare nr. 7/1996, cu modificările și completările ulterioare, și a Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare. |
| 5.2. Impactul asupra legislaţiei în domeniul achiziţiilor publice  a) descrierea impactului legislativ  b)prezentarea normelor cu impact la nivel operaţional/tehnic | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Proiectul de act normativ nu se referă la acest domeniu. |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Proiectul de act normativ nu se referă la acest domeniu. |
| 6. Alte informaţii | Nu au fost identificate |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest domeniu. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost afișat pe site-ul Ministerului Transporturilor și Infrastructurii. |
| 6.3. Informaţii despre consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. [521/2005](file:///C:\Users\user\sintact%204.0\cache\Legislatie\temp197918\00083962.htm) privind procedura de consultare a structurilor asociative ale autorităţilor administraţiei publice locale la elaborarea proiectelor de acte normativ | Proiectul de act normativ nu se referă la acest domeniu. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu este supus consultărilor comisiilor interministeriale |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ va fi avizat de Consiliul Legislativ. |
| 6. Alte informaţii | Nu au fost identificate |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1.Informarea societăţii civile cu privire la elaborarea proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest domeniu. |
| 7.3. Alte informaţii | Nu au fost identificate |

**Secţiunea 8.**

**Măsuri privind implementarea, monitorizarea şi evaluarea proiectului de act normativ**

|  |  |
| --- | --- |
| 8.1. Măsurile de punere în aplicare a proiectului de act normativ | Proiectul de act normativ nu se referă la acest domeniu. |
| 8.2. Alte informaţii | Nu au fost identificate |

Pentru considerentele de mai sus, am elaborat alăturat proiectul de Ordonanță de urgență a Guvernului pentru completarea unor acte normative referitoare la autorizarea și intabularea construcțiilor aferente infrastructurii de transport de interes național și celei de metrou gestionate de Societatea Comercială de Transport cu Metroul Bucureşti "Metrorex" - S.A., care, în forma prezentată, a fost avizat de ministerele interesate şi pe care îl supunem spre aprobare.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM:**

**VICEPRIM – MINISTRU**

**MARIAN NEACȘU**

**MINISTRUL DEZVOLTĂRII, LUCRĂRILOR**

**PUBLICE ȘI ADMINISTRAȚIEI**

**ADRIAN-IOAN VEȘTEA**

**MINISTRUL FINANȚELOR**

**MARCEL-IOAN BOLOȘ**

**MINISTRUL JUSTIŢIEI**

**ALINA – ȘTEFANIA GORGHIU**